Okresná prokuratúra Košice I 
Mojmírova 5, 041 47 Košice 1 	

Sp. zn. : 2 Pv 642/14/8802	Košice I, 5.2.2015
EEČ : 2-63-70-2015

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno h Trestného poriadku s poukazom na § 86 odsek 1 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
-	v XXXXX a inde od mesiaca február 2014 do mesiaca jún 2014 neplnil vyživovaciu povinnosť voči synovi XXXXX, nar. XXXXX, a to aj napriek tomu, že uvedená povinnosť mu vyplýva z rozsudku Okresného súdu XXXXX XXXXX zo dňa 25.01.2013 pod sp. zn. XXXXX, ktorý nadobudol právoplatnosť dňa 03.04.2013, a ktorým bola určená povinnosť platiť výživné na syna vo výške 65,- € vždy k 15. dňu v mesiaci vopred k rukám navrhovateľa, čím týmto konaním vznikol dlh na výživnom vo výške 260,- € a taktiež si od mesiaca február 2014 doposiaľ neplní vyživovaciu povinnosť voči synovi XXXXX, nar. XXXXX, a to aj napriek tomu, že uvedená povinnosť mu vyplýva z rozsudku Okresného súdu XXXXX XXXXX zo dňa 13.04.2011 pod sp. zn. značkou XXXXX, ktorý nadobudol právoplatnosť dňa 27.05.2011, a ktorým bola určená povinnosť platiť výživné na syna vo výške 65,- € vždy k 15. dňu v mesiaci vopred k rukám navrhovateľa, čím týmto konaním vznikol dlh na výživnom vo výške 585,- €, pričom v mesiaci február 2014 zaplatil 80,- € a v mesiaci máj 2014 zaplatil 60,-€, čím takto dlhoval na výživnom na obe plnoleté deti spolu sumu vo výške 835,- €.

lebo zanikla trestnosť činu

Odôvodnenie:
Uznesením povereného príslušníka  Obvodného oddelenia PZ XXXXX - XXXXX, sp. zn. ČVS: ORP-XXXXX-KE-2014 z 30.10.2014 bolo začaté trestné stíhanie a dňa 10.12.2014 vznesené obvinenie XXXXX  pre prečin zanedbania povinnej výživy podľa § 207 ods. 1 Trestného zákona  na tom skutkovom základe, že 

-	v Košiciach a inde od mesiaca február 2014 do mesiaca jún 2014 neplnil vyživovaciu povinnosť voči synovi XXXXX, nar. XXXXX, a to aj napriek tomu, že uvedená povinnosť mu vyplýva z rozsudku Okresného súdu XXXXX XXXXX zo dňa 25.01.2013 pod sp. zn. XXXXX, ktorý nadobudol právoplatnosť dňa 03.04.2013, a ktorým bola určená povinnosť platiť výživné na syna vo výške 65,- € vždy k 15. dňu v mesiaci vopred k rukám navrhovateľa, čím týmto konaním vznikol dlh na výživnom vo výške 260,- € a taktiež si od mesiaca február 2014 doposiaľ neplní vyživovaciu povinnosť voči synovi XXXXX, nar. XXXXX, a to aj napriek tomu, že uvedená povinnosť mu vyplýva z rozsudku Okresného súdu XXXXX XXXXX zo dňa 13.04.2011 pod sp. zn. značkou XXXXX, ktorý nadobudol právoplatnosť dňa 27.05.2011, a ktorým bola určená povinnosť platiť výživné na syna vo výške 65,- € vždy k 15. dňu v mesiaci vopred k rukám navrhovateľa, čím týmto konaním vznikol dlh na výživnom vo výške 585,- €, pričom v mesiaci február 2014 zaplatil 80,- € a v mesiaci máj 2014 zaplatil 60,-€, čím takto dlhoval na výživnom na obe plnoleté deti spolu sumu vo výške 835,- €.

Po vykonaní dokazovania v skrátenom vyšetrovaní bol tunajšej prokuratúre podľa § 209 ods. 1 Trestného poriadku predložený spisový materiál s návrhom policajta na rozhodnutie podľa § 215 ods. 1 písm. h/ Trestného poriadku, keďže obvinený dlžné výživné uhradil v celom rozsahu. 

Obvinený XXXXX  ku skutku uviedol, že celý dlh uhradil, svoju vyživovaciu povinnosť teda dodatočne splnil. Situácia bola zapríčinená tým, že bol tri roky nezamestnaný a evidovaný na ÚPSVaR ako uchádzač o zamestnanie.

Poškodení XXXXX a XXXXX pri výsluchu pred povereným príslušníkom konkretizovali obdobie neplnenia vyživovacej povinnosti, otec o nich neprejavuje žiadny záujem.

Do spisu boli doložené kópie poštových poukážok č. XXXXX z 28.04.2014 na sumu 90 EUR,  č. XXXXX z 22.12.2014 na sumu 130 EUR, č. XXXXX z 15.01.2015 na sumu 130 EUR a potvrdenie z bankovej transakcie z 24.01.2015, ktorou bolo uhradených 835 EUR na účet poškodeného XXXXX.

Z uvedeného teda vyplýva, že celá dlžná suma na výživnom bola uhradená.

	Podľa § 86 písm. a) Trestného zákona trestnosť zanedbania povinnej výživy (§ 207 Trestného zákona) zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.

	Podľa § 215 ods. 1 písm. h/ Trestného poriadku prokurátor zastaví trestné stíhanie, ak zanikne trestnosť činu. 

	Uhradením dlžného výživného teda zanikla trestnosť prečinu zanedbania povinnej výživy podľa § 207 ods. 1 Trestného zákona, pre ktorý bol stíhaný obvinený XXXXX, preto bolo potrebné rozhodnúť tak, ako je to uvedené vo výrokovej časti tohto uznesenia.

	Týmto rozhodnutím nie sú dotknuté práva poškodeného na náhradu škody, ktorú si môže uplatniť súdnou cestou v občianskom súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok.

JUDr. Ľuboš Kmec
prokurátor